... аймгийн ИТХурлын 20... оны .... дугаар  
тогтоолын хавсралт

**АХУЙН ҮЙЛЧИЛГЭЭНИЙ САЛБАРЫГ ХӨГЖҮҮЛЭХ АЙМГИЙН ДЭД ХӨТӨЛБӨР**

**Нэг. Ахуйн үйлчилгээг хөгжүүлэх үндэслэл, шаардлага, аймгийн ахуйн үйлчилгээний салбарын хөгжлийн өнөөгийн түвшин.**

**1. Ахуйн үйлчилгээг хөгжүүлэх үндэслэл, шаардлага:**

Ахуйн үйлчилгээ нь иргэдийн амьдралын чанарыг дээшлүүлэхэд чухал үүрэгтэй болохын зэрэгцээ хөдөлмөр эрхлэлтийг нэмэгдүүлэх, ажлын байрыг бий болгох, жижиг дунд үйлдвэр, үйлчилгээг хөгжүүлэх өргөн боломжийг бүрдүүлдэг салбар юм.

Монгол Улсад ахуйн үйлчилгээ төвлөрсөн төлөвлөгөөт эдийн засгийн тогтолцооны үеэс томоохон салбар болон эрчимтэй хөгжиж ирсэн түүхтэй.

Монгол Улсын Засгийн газрын 2016-2020 оны үйл ажиллагааны хөтөлбөрийн 2.48.10 дахь заалтад Ахуйн үйлчилгээний салбарыг хөгжүүлэх хөтөлбөрийг батлуулж хэрэгжүүлэхээр заасны дагуу Засгийн газрын 2019 оны 11-р сарын 28 өдрийн 418 дугаар тогтоолоор Ахуйн үйлчилгээний салбарыг хөгжүүлэх үндэсний хөтөлбөр”- ийг батлан хэрэгжүүлж эхлээд байна.

Ахуйн үйлчилгээг хөгжүүлэхэд учирч буй бэрхшээлийг шийдвэрлэхэд аж ахуйн нэгж, салбар, төрийн бодлогын түвшинд хийгдэх ажлыг тус тус тодорхойлон боломжоо зөв хуваарилан богино хугацаанд шинэчилсэн өөрчлөлтийг хийж салбар хоорондын уялдааг нэмэгдүүлэн ажиллах нь чухал байна.

Ахуйн үйлчилгээний салбарын өнөөгийн нөхцөл байдлыг тодорхойлох зорилгоор 2020 онд 24 суманд хэлэлцүүлэг зохион байгуулж, салбарын хэмжээнд үйл ажиллагаа эрхэлж байгаа аж ахуйн нэгж, иргэд, хэрэглэгч нийт .... хүнийг хамруулсан судалгааг хийсэн. Салбарын хэмжээнд хийсэн судалгааны дүнгээс үзэхэд “үйлчилгээний байр, талбайн хангамж дутмаг, үйлчилгээний чанарын түвшин харилцан адилгүй, хэрэглэгчдийн эрэлт, хэрэгцээ, шаардлагад нийцэхгүй, стандартчилал хангалтгүй, мэргэжилтэй, дадлага туршлагатай ажиллагсад дутагдалтай, хүний нөөцийг бэлтгэх, мэргэшүүлэх, давтан сургах тогтолцоо бүрдээгүй, ахуйн үйлчилгээг төрийн худалдан авалтаар дэмжих үйл ажиллагаа хязгаарлагдмал, шинжлэх ухаан, технологийн ололт, инновацийг хангалтгүй нэвтрүүлсэн, салбарын статистикийн мэдээлэл дутагдалтай, мэргэжлийн холбоод, төрийн бус байгууллагын үйл ажиллагаа тогтворжоогүй” зэрэг асуудал тулгамдаж байна.

2. **Аймгийн ахуйн үйлчилгээний салбарын хөгжлийн өнөөгийн түвшин.**

Засгийн газрын 2014 оны 279 дүгээр тогтоолоор баталсан “Ахуйн үйлчилгээг хөгжүүлэх хөтөлбөр”-ийг хэрэгжүүлэх хүрээнд 558.5 сая төгрөгийн санхүүжилт олгогджээ. Үүний үр дүнд 1 суманд “Ахуйн үйлчилгээний төв” шинээр байгуулж, 4 сумын ахуйн үйлчилгээний төвийн барилгыг засварлан шинэчилж, үйл ажиллагаа эрхлэх тав тухтай орчинг бүрдүүлж, иргэдэд үйлчлэх нэгдсэн төвийг байгуулж, 5 сумын ахуйн үйлчилгээний төвд хийх хөрөнгө оруулалтад зарцуулсан бөгөөд өнөөгийн байдлаар 8 төв үйл ажиллагаагаа тогтмол явуулж байна.

Өнөөгийн байдлаар аймгийн хэмжээнд 246 аж ахуй нэгж, иргэн үйл ажиллагаа явуулж байгаагийн 13 хувь нь нийтийн халуун ус, 16.6 хувь нь үсчин, гоо сайхан, 28.4 хувь нь хувцас захиалга, засвар, 4.8 хувь нь гэрэл зураг авах, угаах, 0.4 хувь нь хими цэвэрлэгээ, угаалга, 4.8 хувь нь ахуйн электрон, цахилгаан хэрэгсэл засвар, 11.7 хувь нь гутал захиалга, засвар, 11.3 хувь нь гэр ахуйн модон эдлэл захиалга, засвар, 2 хувь нь алт, мөнгө, үнэт эдлэлийн захиалга, засвар, 7 хувь нь бусад үйлчилгээний чиглэлээр тус тус үйл ажиллагаа явуулж байна.

Хүснэгт 1. Ахуйн үйлчилгээний салбарын нийт цэгийн тоо

|  |  |  |  |  |  |  |
| --- | --- | --- | --- | --- | --- | --- |
| № | Үйлчилгээний чиглэл | Аймгийн дүн | | | | Сумдаар |
| Нийт цэгийн тоо | Эзлэх хувь | Yүнээс: | |
| ААНБ | Иргэд |
| 1. | Нийтийн халуун ус | 32 | 13 | 32 |  | 24 |
| 2. | Үсчин, гоо сайхан | 41 | 16.6 | 16 | 25 | 16 |
| 3. | Гэрэл зураг авах, угаах үйлчилгээ | 12 | 4.8 | 4 | 8 | 3 |
| 4. | Хими цэвэрлэгээ, угаалга | 1 | 0.4 | 1 |  | 1 |
| 5. | Хувцас засвар, захиалга | 70 | 28.4 | 12 | 58 | 24 |
| 6. | Ахуйн электрон, цахилгаан хэрэгсэл засвар | 12 | 4.8 |  | 12 | 2 |
| 7. | Гутал захиалга, засвар | 29 | 11.7 |  | 29 | 16 |
| 8. | Гэр ахуйн модон эдлэл захиалга, засвар | 28 | 11.3 |  | 28 | 14 |
| 9. | Алт, мөнгө, үнэт эдлэлийн захиалга засвар | 5 | 2.0 |  | 5 | 2 |
| 10. | Бусад | 16 | 7.0 |  | 16 | 9 |
|  | Нийт | 246 | 100 | 65 | 181 |  |

Аймгийн хэмжээнд 19 сумын ахуйн үйлчилгээний төвийг шинээр барих болон шинэчлэх ажил хийгдээгүй бөгөөд хөтөлбөрт туссан зорилт арга хэмжээ нь хангалттай хэрэгжээгүй байна.

Цаашид орон нутагтаа ахуйн үйлчилгээг хөгжүүлэх нэр төрлийг нэмэгдүүлэх замаар үйл ажиллагааг урамшуулах, сурталчлах, дэмжих менежментийг сайжруулах,хүний нөөцийг чадавхижуулах, сургалт сурталчилгаа, үзүүлэх сургууль зохион байгуулах мэдээллээр хангах зэрэг үе шаттай арга хэмжээг төр болон төрийн бус байгууллагууд, аж ахуй нэгж, иргэд хамтран зохион байгуулж үйлдвэрлэл, үйлчилгээний бүтээмжийг өсгөх, стандартын дагуу үйлчилгээ үзүүлэх шаардлагатай байгаа юм.

**Хоёр. Дэд хөтөлбөрийн зорилго, зорилт, хэрэгжүүлэх хугацаа**

**2. Аймаг, сумын Засаг даргын тамгын газар ахуйн үйлчилгээний салбарын байгууллагуудын хамтын ажиллагааг сайжруулах замаар иргэдэд чанартай** стандартын шаардлагад нийцсэн ахуйн үйлчилгээг үзүүлэх, иргэдийн хөдөлмөр эрхлэлтийг дэмжиж, ядуурлыг бууруулах, жижиг, дунд үйлдвэр, үйлчилгээг хөгжүүлэхэд салбарын гүйцэтгэх үүргийг нэмэгдүүлэхэд энэхүү хөтөлбөрийн зорилго оршино.

* 1. Хөтөлбөрийн зорилгын хүрээнд дараахь зорилтыг хэрэгжүүлнэ:
     1. салбарын хөгжлийг хангах эрх зүйн орчинг үйлчилгээний чанар, аюулгүй байдал, эрүүл ахуйн шаардлагад нийцүүлэн боловсронгуй болгох;
     2. аймаг, сумын эрэлт хэрэгцээнд тулгуурлан ахуйн үйлчилгээний төвийг орон нутгийн төсөв болон, хувийн хэвшлийн түншлэлийн хүрээнд байгуулах;
     3. төр, хувийн хэвшлийн түншлэлээр бий болсон ахуйн үйлчилгээний төвийн үйлчилгээ эрхлэгчдэд дэмжлэг үзүүлэх;
     4. салбарын төрийн болон төрийн бус байгууллага, боловсрол, сургалтын байгууллагуудтай хамтран хүний нөөцийг бэлтгэх, чадавхжуулах, давтан сургаж мэргэжил дээшлүүлэх, эрүүл ахуйн зохистой дадлыг нэвтрүүлж, ажиллагсдын тогтвортой хөдөлмөр эрхлэх нөхцөл боломжийг бүрдүүлэх;
     5. аймаг, сумын хэмжээнд ахуйн үйлчилгээний салбарын мэдээллийн сан бүрдүүлэх.
     6. ......
     7. ......
  2. Хөтөлбөрийг 2020-2024 онд хэрэгжүүлнэ.

**Гурав. Дэд хөтөлбөрийн хүрээнд хэрэгжүүлэх арга хэмжээ**

* 1. Салбарын хөгжлийг хангах эрх зүйн орчинг үйлчилгээний чанар, аюулгүй байдал, эрүүл ахуйн шаардлагад нийцүүлэн боловсронгуй болгох зорилтын хүрээнд:
     1. аймаг орон нутгийн стратегийн бодлогын баримт бичгүүдийг боловсруулахдаа ахуйн үйлчилгээний хөгжлийн асуудлуудыг тусгах замаар салбарын тогтвортой хөгжлийг хангах;
     2. ахуйн үйлчилгээний ангилал тус бүрээр мөрдөгдөх стандартыг, мөрдүүлэх,
     3. төсвийн хөрөнгөөр бараа ажил үйлчилгээ худалдан авалтанд дотоодын болон орон нутгийн ахуйн үйлчилгээ давуу эрхтэйгээр оролцуулах боломжийг бүрдүүлэх
     4. ахуйн үйлчилгээний чиглэлээр үйл ажиллагаа явуулж байгаа аж ахуйн нэгжийг үе шаттайгаар аттестатчилах, тохирлын үнэлгээнд хамруулах;
     5. ахуйн үйлчилгээний салбарын эрүүл ахуй, зохистой дадал нэвтрүүлж, үйлчилгээ эрхлэгчдийн ажлын бүтээмж, өрсөлдөх чадварыг нэмэгдүүлэх.
     6. .......................
     7. .......................
  2. сум, аймгийн эрэлт хэрэгцээнд тулгуурлан ахуйн үйлчилгээний төвийг орон нутгийн төсөв болон, хувийн хэвшлийн түншлэлийн хүрээнд байгуулах зорилтын хүрээнд дараахь үйл ажиллагааг хэрэгжүүлнэ:
     1. аймаг, нийслэлийн хэрэгцээ, шаардлагад үндэслэн ахуйн үйлчилгээний төвийг шинэчлэх болон шинээр бий болгох;
     2. ахуйн үйлчилгээний зориулалтаар ашиглаж болох сум, орон нутгийн өмчлөлд байгаа барилга байгууламжийг үйлчилгээ эрхлэгчдэд ашиглуулах нөхцөлийг бүрдүүлэх;
     3. сум бүрт халуун усны үйлчилгээг бий болгох;
     4. сум, багт явуулын ахуйн үйлчилгээг улирал бүр зохион байгуулах;
     5. байгаль орчин, хүний эрүүл мэндэд аюулгүй ахуйн үйлчилгээний нэр төрлийг бодлогоор дэмжих;
     6. ахуйн үйлчилгээний салбарт үйл ажиллагаа явуулж байгаа иргэн, аж ахуйн нэгжийг тохирлын үнэлгээнд үе шаттай хамруулах
     7. аймгийн “Шилдэг ахуйн үйлчилгээний төвийг” шалгаруулах аяныг зохион байгуулж өрсөлдөх чадварыг дээшлүүлэх.
     8. ........................
     9. ..........................
  3. Төр, хувийн хэвшлийн түншлэлээр бий болсон ахуйн үйлчилгээний төвийн үйлчилгээ эрхлэгчдэд дэмжлэг үзүүлэх зорилтын хүрээнд дараахь үйл ажиллагааг хэрэгжүүлнэ:
     1. орон нутгийн ахуйн үйлчилгээний салбарт үйл ажиллагаа явуулж буй аж ахуй нэгж, иргэдийг хөнгөлөлттэйзээлд хамруулах; Үүнд:
* орон нутгийн хөгжлийн сан,
* жижиг, дунд үйлдвэрийг хөгжүүлэх сан,
* сум хөгжүүлэх сан,
* хөдөлмөр эрхлэлтийг дэмжих сан,
* зээлийн батлан даалтын сан
* .............................. г.м.
  + 1. тогтвортой үйл ажиллагаа явуулж байгаа болон бүтээмж нэмэгдүүлэх, инноваци, байгаль орчинд ээлтэй технологийг үйлдвэрлэл, үйлчилгээнд нэвтрүүлэхэд ньахуйн үйлчилгээ эрхлэгчдийг тоног төхөөрөмжийн түрээсийн үйлчилгээ (лизинг) болон бусад холбогдох зээлд хамруулах;
    2. ахуйн үйлчилгээний чиглэлээр дэлхийн хэмжээний өндөр зэрэглэлийн уралдаан, тэмцээнд амжилттай оролцсон иргэн, аж ахуйн нэгж, байгууллагад дэмжлэг үзүүлэх;
    3. ахуйн үйлчилгээний салбарын олон улсын туршлага судлах, нэвтрүүлэхэд дэмжлэг үзүүлэх, дотоодын болон олон улсын үзэсгэлэн худалдаанд оролцуулах;
    4. ахуйн үйлчилгээний чиглэлээр бизнес эрхлэгч иргэд, аж ахуйн нэгжийг ажлын байраар хангахад дэмжлэг үзүүлэх.
    5. ....
    6. ....
  1. Салбарын төрийн болон төрийн бус байгууллага, боловсрол, сургалтын байгууллагуудтай хамтран хүний нөөцийг бэлтгэх, чадавхижуулах, давтан сургаж мэргэжил дээшлүүлэх, эрүүл ахуйн зохистой дадлыг нэвтрүүлж, ажиллагсдын тогтвортой хөдөлмөр эрхлэх нөхцөл боломжийг бүрдүүлэх зорилтын хүрээнд дараах үйл ажиллагааг хэрэгжүүлнэ:
     1. Ахуйн үйлчилгээний салбарын сургалтыг зохион байгуулах. Үүнд:
* бизнес, менежментийн зөвлөх үйлчилгээний сургалт
* зохистой дадал, ёс зүй, ур чадварыг дээшлүүлэх сургалт
* ажилтны мэргэжил, ур чадвар олгох мэргэжлийн сургалт
* бусад ......................
  + 1. салбарын хэмжээнд ажиллаж байгаа хөгжлийн бэрхшээлтэй иргэдийн үйлдвэрлэсэн бүтээгдэхүүн, үйлчилгээг олон нийтэд сурталчлах, борлуулах цэг бий болгоход дэмжлэг үзүүлэх;
    2. өнчин болон хөгжлийн бэрхшээлтэй хөдөлмөрийн насны залуусыг ахуйн үйлчилгээний салбарт ажиллах боломжийг дэмжих
    3. Улсын болон бүсийн мэргэжлийн ур чадварын уралдаан тэмцээн, гоёл наадамд аж ахуйн нэгж, иргэдээ дэмжиж оролцуулах
    4. салбарын хэмжээнд туршлага солилцох, ажил, мэргэжлийн уралдаан, тэмцээнийг төрийн бус байгууллагуудтай хамтран зохион байгуулах;
    5. Ахуйн үйлчилгээний чиглэлээр олон улсын өндөр зэрэглэлийн уралдаан, тэмцээнд амжилттай оролцсон иргэн, аж ахуйн нэгжийг урамшуулах, олон нийтэд сурталчлах;
    6. ..........................
    7. ..........................
  1. Ахуйн үйлчилгээний салбарын мэдээллийн сан бүрдүүлэх зорилтын хүрээнд дараах үйл ажиллагааг хэрэгжүүлнэ:
     1. ахуйн үйлчилгээний салбарын статистик мэдээлэл цуглуулах, боловсруулах тогтолцоог бүрдүүлж, үндэсний статистикийн бүрэлдэхүүнд ахуйн үйлчилгээний салбарын бүлэг үзүүлэлтийг оруулах асуудлыг судалж, шийдвэрлэх;
     2. аймгийн хэмжээнд ахуйн үйлчилгээний салбарын мэдээллийн нэгдсэн сан, цахим хуудсыг шинээр бий болгох;
     3. Засаг даргын тамгын газрын үйл ажиллагааны үндсэн чиг үүрэгт ахуйн үйлчилгээний бүртгэл мэдээллийн сан бүрдүүлэх ажлыг тусгах

**Дөрөв. Дэд хөтөлбөрийн шалгуур үзүүлэлт**

* 1. Хөтөлбөрийн хэрэгжилтийг дараах шалгуур үзүүлэлтээр үнэлнэ:

|  |  |  |  |  |
| --- | --- | --- | --- | --- |
| № | Үзүүлэлт | Хэмжих нэгж | Суурь түвшин  2019 он | Зорилтот түвшин 2024 он |
|  | Үндэсний болон олон улсын стандартад нийцсэн халуун усны төв | тоо | 32 | 40 |
|  | Ахуйн үйлчилгээний цэг, салбар | тоо | 246 | 270 |
|  | Ахуйн үйлчилгээний салбарын ажилтны тоо (шинээр бий болгох ажлын байр) | тоо | 478 | 600 |
|  | Явуулын ахуйн үйлчилгээнд хамрагдсан сумын тоо | тоо | 23 | 23 |
|  | Салбарт үйл ажиллагаа явуулж буй иргэн, аж ахуй нэгжийг бүртгэл мэдээллийн системд хамруулах | Хамрагдалтын хувь | 0 | 100 |
|  | ЖДҮХС, СХС, ХЭДС, ОНХС зэргээс олгосон хөнгөлөлттэй зээлэнд хамрагдсан ахуйн үйлчилгээ эрхлэгчдийн тоо, дүн | Тоо | 56 | 100 |

**Тав. Хөтөлбөрийн санхүүжилт**

* 1. Хөтөлбөрийг хэрэгжүүлэхэд шаардагдах хөрөнгийг дараах эх үүсвэрээс бүрдүүлнэ:
     1. улсын болон орон нутгийн төсөв;
     2. ЖДҮХС-гийн хөрөнгө;
     3. орон нутгийн хөгжлийн сангийн хөрөнгө
     4. сум хөгжүүлэх сангийн хөрөнгө
     5. хөдөлмөр эрхлэлтийг дэмжих сангийн хөрөнгө
     6. олон улсын байгууллага, хандивлагч орны зээл, тусламж, төсөл хөтөлбөр;
     7. бусад эх үүсвэр;

**Зургаа. Хөтөлбөрийн хэрэгжүүлэх удирдлага, зохион байгуулалт**

* 1. Хөтөлбөр хэрэгжүүлэх ажлыг орон нутагт салбар, зөвлөл хариуцна. Орон нутгийн салбар зөвлөлийг аймгийн Засаг дарга тэргүүлж, тухайн нутаг дэвсгэрт хэрэгжүүлэх ажлын төлөвлөгөөг баталж гаргана. Сумдад хөтөлбөр хэрэгжүүлэх үйл ажиллагааг Сумын засаг дарга тэргүүлэх ба салбар зөвлөл ажиллуулна. Зөвлөлийн бүрэлдэхүүнд сумын ЗДТГ-ын хөгжлийн бодлого хариуцсан мэргэжилтэн, ахуйн үйлчилгээний салбарын төлөөлөгчийг оролцуулна. Суманд хөтөлбөрийг хэрэгжүүлэх төлөвлөгөө боловсруулж хэрэгжүүлнэ.

**Долоо. Хөтөлбөрийн хэрэгжилтийн хяналт-шинжилгээ, үнэлгээ**

7.1. Монгол улсын засгийн газрын 2017 оны 03 сарын 15-ны өдрийн 89 дүгээр тогтоолоор баталсан журмын 7.6-д заасны дагуу хөтөлбөрийн хэрэгжилтэд хяналт шинжилгээ үнэлгээ хийж, тайланг заасан хугацаанд холбогдох газруудад хүргүүлнэ.

7.2. Шаардлагатай гэж үзвэл хөндлөнгийн үнэлгээ хийлгэнэ.